text: | Per començar projecte en ment, cal valentia | CREC
  CREC / CREC / Començar
  desembre 3, 2012 In CREC
  "Per començar un projecte, cal valentia. Per acabar un projecte, cal perseverança".
  Tots tenim projectes en ment: un viatge, una empresa, un curs… i encara que de vegades dóna una mica de vertigen iniciar-ho, ho fem. Però aquí és on ve el problema… Costa molt més acabar un projecte que iniciar-ho!
  Alguns diuen que és qüestió de caràcter, falta de motivació, que no és el que ens pensàvem… fins i tot que el signe zodiacal afecta. (Pel que he llegit Àries en concret inicia tot el que es proposa i "s'embarra" fins a les orelles amb mil fronts oberts). Jo mateixa he començat a escriure diversos posts i no he acabat cap. Ni tan sols estic segura de si acabaré aquest. Sí… sóc Àries.
  Hi ha moltes excuses que podem buscar per justificar l'abandó. Però sigui l'excusa que sigui, sempre ens deixa cicatriu l'haver deixat alguna cosa a mig fer. Cicatrius que poden arribar a perjudicar-nos a l'hora d'iniciar un nou projecte. Què passarà si la por a perdre de nou l'energia, el nostre temps, per no parlar del sempre present factor econòmic, ens persegueix?
  Hi ha unes "regles bàsiques" que hauríem de tenir en compte abans de començar:
  Fixar-nos uns objectius realistes.
  Visualitzar-nos arribant a l'objectiu.
  Buscar el nostre propi ritme a l'hora d'anar aconseguint petits objectius, que ens faran més fàcil arribar a la nostra meta.
  Tenir molt clar des de l'inici que anem a acabar el que ens proposem.
  Confiar en les nostres possibilitats.
  Gestionar el nostre temps de manera efectiva.
  No perdre mai la motivació ni la il•lusió pel que fem.
  Un dels factors claus en el tema de la planificació de projectes és la gestió del temps, una mica del que anem tan mancats en aquests dies. Des del CREC hem engegat un curs dedicat a aprendre la gestió efectiva del temps. Esteu convidats a participar!
  Així, si finalment aconseguim planificar-nos tenint en compte la realitat del nostre temps i recursos disponibles, podríem seguir el consell de Jeff Bezos, director executiu de Amazon, que no només ha revolucionat la manera en què la gent pot comprar llibres, sinó també la forma de llegir-los. "Prengui's mini vacances"